Diari Oficial de la Generalitat Valenciana


Sumari del DOGV 6711, del 10-02-2012 (2012/1199)

Aprovació definitiva de l'expedient de retaxació de càrregues i compte de liquidació definitiva del Projecte de Reparcel·lació de la Unitat d'Execució Única del Sector Avinguda del Mediterrani-Avinguda del Cid del sòl urbà del Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1199


Data del document
:   27-01-2012

Organisme emissor
:   Ajuntament de Foios

Tipus de document
:   Anunci

Descriptors 

:   * Foios
    * pla d'urbanisme
    * administració local

Aprovació definitiva de l'expedient de retaxació de càrregues i compte de liquidació definitiva del Projecte de Reparcel·lació de la Unitat d'Execució Única del Sector Avinguda del Mediterrani-Avinguda del Cid del sòl urbà del Pla General d'Ordenació Urbana. [2012/1199]  
En relació amb l'expedient de retaxació de càrregues i compte de liquidació definitiva del Projecte de Reparcel·lació de la Unitat d'Execució Única del Sector avinguda del Mediterrani-Avinguda del Cid del sòl urbà del Pla General d'Ordenació Urbana de Foios, el Ple de l'Ajuntament, en sessió ordinària celebrada el dia 26 de gener de 2012, va adoptar, per unanimitat, l'acord que es transcriu a continuació:  
  
«Primer. Declarar vàlid el procediment seguit per a l'aprovació de la memòria de retaxació de càrregues i compte de liquidació definitiva de les quotes d'urbanització del Projecte de Reparcel·lació de la Unitat d'Execució Única del Sector Av. del Mediterrani-Av. del Cid del sòl urbà del Pla General d'Ordenació Urbana de Foios.   
Segon. Desestimar les al·legacions presentades per María Carmen Casares Palau i la mercantil Luz de Foios, SL, per les raons exposades anteriorment.  
Tercer. Aprovar la memòria relativa a la retaxació de càrregues de la unitat d'execució única del sector Av. del Mediterrani-Av. del Cid del sòl urbà del Pla General d'Ordenació Urbana de Foios.   
Quart. Aprovar el compte de liquidació definitiva de les quotes d'urbanització del Projecte de Reparcel·lació de la Unitat d'Execució Única del Sector Av del Mediterrani-Av. del Cid del sòl urbà del Pla General d'Ordenació Urbana de Foios.  
Cinqué. Facultar l'alcalde president de la corporació per a l'adopció de tots els actes administratius que siguen requerits per a la completa execució de l'acord anterior, fins i tot per a atorgar tots els documents administratius i notarials que siguen necessaris, així com per a certificar al Registre de la Propietat de Moncada la cancel·lació de les càrregues d'urbanització en relació a les finques que integren la unitat d'execució única del sector Av. del Mediterrani-Av del Cid del sòl urbà del Pla General d'Ordenació Urbana de Foios.  
Sisé. Notificar aquest acord a tots els interessats, així com inserir-ne un anunci en el Diari Oficial de la Comunitat Valenciana i en el Butlletí Oficial de la Província comprensiu del text íntegre de l'acord.»  
  
Cosa que es publica als efectes oportuns, i es fa saber que contra l'acte administratiu transcrit, que és definitiu en via administrativa, i de conformitat amb el que disposa la Llei reguladora de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, es podrà interposar un dels recursos següents:  
a) Amb caràcter potestatiu recurs de reposició davant del mateix òrgan que va dictar l'acte objecte de recurs, en el termini d'un mes a comptar de l'endemà de la recepció de la notificació. Si transcorre un mes des de l'endemà de la interposició del recurs de reposició sense que aquest haja sigut resolt i notificat, es podrà entendre que ha sigut desestimat i interposar recurs contenciós administratiu, a elegir, davant del Jutjat Contenciós Administratiu de València o davant del jutjat contenciós administratiu del propi domicili, en el termini de sis mesos.  
  
b) Recurs contenciós administratiu, a elegir, davant del Jutjat Contenciós Administratiu de València o davant del jutjat contenciós administratiu del propi domicili, en el termini de dos mesos, comptats des de l'endemà de la recepció de la notificació.  
  
Tot això sense perjudici que els interessats puguen interposar altres recursos que consideren pertinents.  
Sense perjudici l'anterior, aquest anunci es publica perquè es complisca la funció de notificació als interessats desconeguts, dels qui s'ignore el lloc de notificació o, intentada aquesta, no s'haja pogut practicar, de conformitat amb el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Foios, 27 de gener de 2012.- L'alcalde: Héctor Vte. Bueno Carceller.